การเลือกตั้งผู้ว่าราชการกรุงเทพมหานคร
การเลือกตั้งแบ่งตามปี > พ.ศ. 2547

บทความหลัก: การเลือกตั้งผู้ว่าราชการกรุงเทพมหานคร พ.ศ. 2547
เมื่อนายสมัคร สุนทรเวช ดำรงตำแหน่งครบ 4 ปีจึงมีการเลือกตั้งผู้ว่าฯ คนใหม่เมื่อวันที่ 29 สิงหาคม พ.ศ. 2547 นายอภิรักษ์ โกษะโยธิน ผู้สมัครจากพรรคประชาธิปัตย์ได้รับเลือกตั้งเป็นผู้ว่าราชการกรุงเทพมหานคร ด้วยคะแนนเสียง 911,441 คะแนน (38.20%)
ในการเลือกตั้งครั้งนี้ นายสมัคร สุนทรเวช อดีตผู้ว่าราชการกรุงเทพมหานคร คนก่อนไม่ได้ลงสมัครรับเลือกตั้ง เพื่อดำรงตำแหน่งต่อ โดยเบนเข็มไปลงสมัครรับเลือกตั้งเป็น ส.ว. กรุงเทพมหานคร และให้การสนับสนุน ดร.กอบศักดิ์ ชุติกุล อดีตเอกอัครราชทูตหลายประเทศและข้าราชการประจำกระทรวงการต่างประเทศ และมี ดร.พิจิตต รัตตกุล อดีตผู้ว่าราชการกรุงเทพฯ จากการเลือกตั้ง พ.ศ. 2543 ลงสมัครแข่งขันแต่ได้คะแนนเสียงเพียงประมาณ 1 แสนคะแนนจากที่เคยได้สูงถึงกว่า 7 แสนคะแนน
ผู้สมัครที่ได้รับคะแนนเสียงเป็นอันดับ 2 ในครั้งนี้คือ นางปวีณา หงสกุล ที่เคยลงสมัครรับเลือกตั้งในสมัยที่แล้ว ได้คะแนนเสียงเป็น อันดับที่ 6 เพียงประมาณ 1 แสนคะแนนเศษ แต่สำหรับครั้งนี้ นางปวีณา ที่ลาออกจากพรรคชาติพัฒนา ตั้งแต่วันที่ 3 พฤษภาคม 2547 และลงสมัครในนามผู้สมัครอิสระ ได้รับคะแนนเสียงถึงกว่า 6 แสนคะแนน ในการเลือกตั้งครั้งนี้มีกระแสข่าวว่าพรรคไทยรักไทย ให้การสนับสนุนนางปวีณา อย่างไม่เป็นทางการ กรณีดังกล่าวนางปวีณาและพรรคไทยรักไทยได้ปฏิเสธว่าไม่เป็นความจริง
คุณหญิงณฐนนท ทวีสิน ปลัดกรุงเทพมหานคร ในขณะนั้น สรุปผลการเลือกตั้งว่า จากจำนวนผู้มีสิทธิ์เลือกตั้งทั้งสิ้น 3,955,855 คน มีผู้มาใช้สิทธิ์รวม 2,472,486 คน คิดเป็น 62.5% ไม่ประสงค์ลงคะแนน 26,763 ราย บัตรเสีย 59,765 ใบ คิดเป็น 2.42% เขตที่มีผู้มาใช้สิทธิ์มากที่สุดคือ เขตทวีวัฒนา 68.42% เขตที่มีผู้มาใช้สิทธิ์น้อยที่สุดคือ เขตคลองเตย 52.26% โดยการการนับคะแนนและประมวลผลการเลือกตั้ง เสร็จสิ้นสมบูรณ์ เมื่อเวลา 03.18 น. ของวันที่ 30 สิงหาคม พ.ศ. 2547
| ผลการเลือกตั้งผู้ว่าราชการกรุงเทพมหานคร พ> ศ. 2547.พรรค | ผลการเลือกตั้งผู้ว่าราชการกรุงเทพมหานคร พ> ศ. 2547.พรรค | ผลการเลือกตั้งผู้ว่าราชการกรุงเทพมหานคร พ> ศ. 2547.ผู้สมัคร | ผลการเลือกตั้งผู้ว่าราชการกรุงเทพมหานคร พ> ศ. 2547.คะแนนเสียง | ผลการเลือกตั้งผู้ว่าราชการกรุงเทพมหานคร พ> ศ. 2547.% | ผลการเลือกตั้งผู้ว่าราชการกรุงเทพมหานคร พ> ศ. 2547.± |
| --- | --- | --- | --- | --- | --- |
|  | ประชาธิปัตย์   | อภิรักษ์ โกษะโยธิน (1) | 911,441 | 38.20 |  |
|  | อิสระ | ปวีณา หงสกุล (7) | 619,039 | 25.95 | – |
|  | พรรคต้นตระกูลไทย | ชูวิทย์ กมลวิศิษฎ์ (15) | 334,168 | 14.01 |  |
|  | มวลชน   | ร้อยตำรวจเอก เฉลิม อยู่บำรุง (3) | 165,761 | 6.95 | – |
|  | อิสระ | ร้อยตำรวจเอก นิติภูมิ นวรัตน์ (21) | 135,369 | 5.67 | – |
|  | กลุ่มมดงาน | พิจิตต รัตตกุล (19) | 101,220 | 4.24 | – |
|  | อิสระ | มานะ มหาสุวีระชัย (5) | 84,147 |  | – |
|  | พลังประชาชน  | การุญ จันทรางศุ (11) | 11,070 |  | – |
|  | อิสระ | วุฒิพงษ์ เพรียบจริยวัฒน์ (12) | 10,243 |  | – |
|  | อิสระ | กอบศักดิ์ ชุติกุล (14) | 3,196 |  | – |
|  | กลุ่ม ฅ.คนรักกรุงเทพ | พีระพงศ์ ถนอมพงษ์พันธุ์ (8) | 2,377 |  | – |
|  | กลุ่มเมตตาธรรม | ร้อยเอก เมตตา เต็มชำนาญ (9) | 1,965 | 0.08 | – |
|  | อิสระ | สุชาติ เกิดผล (18) | 1,298 |  | – |
|  | อิสระ | วรัญชัย โชคชนะ (2) | 1,087 |  | – |
|  | อิสระ | วิทยา จังกอบพัฒนา (17) | 811 | 0.03 | – |
|  | กลุ่มกรุงเทพ ฯ พัฒนา | สุเมธ ตันธนาศิริกุล (16) | 709 | 0.03 | – |
|  | อิสระ | กิตติศักดิ์ ถิรวิศิษฎ์ (4) | 572 | 0.02 | – |
|  | อิสระ | อุดม วิบูลเทพาชาติ (13) | 478 | 0.02 | – |
|  | อิสระ | วรา บัณฑุนาค (22) | 387 |  | – |
|  | อิสระ | โชคชัย เลาหชินบัญชร (20) | 381 |  | – |
|  | ประชากรไทย  | วีระศักดิ์ อุปถัมภ์ (10) | 239 | 0.01 | – |
|  | อิสระ | ลีนา จังจรรจา (6)† |  |  |  |
| ผลรวม | ผลรวม | ผลรวม | 2,385,958 | 100.00 | — |

| บัตรดี | บัตรดี | บัตรดี | 2,385,958 | 97.44 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 26,763 |  | – |
| บัตรเสีย | บัตรเสีย | บัตรเสีย | 59,765 |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 2,472,486 | 62.50 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  | 100.00 | — |
: ประชาธิปัตย์   ได้ที่นั่งจาก ประชากรไทย 
การเลือกตั้งครั้งนี้จัดขึ้นตาม พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2545 ที่เพิ่งออกใหม่ และมีข้อกำหนดแตกต่างจากการเลือกตั้งครั้งที่ผ่านมาหลายประการ เช่น
คณะกรรมการการเลือกตั้ง(กกต.) จะเข้าไปมีบทบาทดูแลการเลือกตั้ง ทั้ง กกต.กลาง และ กกต.กทม. จากเดิมเป็นหน้าที่ของปลัดกรุงเทพมหานคร
ผู้สมัครต้องจ่ายเงินค่าสมัครเพิ่มขึ้นจากเดิม 5,000 บาท เป็น 50,000 บาท
คุณสมบัติผู้สมัคร จากที่เคยกำหนดให้มีภูมิลำเนาในเขตกรุงเทพฯไม่น้อยกว่า 180 วัน เพิ่มเป็นต้องมีภูมิลำเนาในกรุงเทพฯไม่น้อยกว่า 1 ปี
หน่วยเลือกตั้งจะมีเพิ่มขึ้นจากเดิม 5,869 หน่วย ตามจำนวนประชากรที่เพิ่มขึ้น
ห้ามผู้สมัครกระทำ จัดทำ ให้ โฆษณา จัดเลี้ยง หลอกลวง ก่อน กกต. ประกาศให้มีการเลือกตั้งใหม่ภายใน 60 วัน หากพบว่าผู้สมัครมีการฝ่าฝืน กกต. จะให้ใบแดง แต่หากตรวจหลักฐานคลุมเครือ และมีเหตุอันน่าเชื่อถือจะให้ใบเหลือง
การเลือกตั้งครั้งนี้ ถือเป็นครั้งแรกที่มีการแจกใบเหลือง ใบแดง จึงอาจมีการเลือกตั้งซ่อมได้
การนับคะแนน จากที่เคยนับที่หน่วยเลือกตั้ง และส่งคะแนนให้ศาลาว่าการ กทม.ประกาศผล ก็เปลี่ยนเป็นนับรวมที่เขตปกครอง แล้วนำผลแต่ละเขตมารวมที่ศาลาว่าการ กทม. เพื่อประกาศผลนับคะแนน จากนั้นจึงส่งผลการนับคะแนนให้ กกต. ประกาศผลการเลือกตั้งอย่างเป็นทางการ
การประกาศผลการเลือกตั้ง จากเดิมเป็นหน้าที่ปลัดกรุงเทพมหานคร ต้องให้ กกต.กลางประกาศผลอย่างเป็นทางการ
ค่าใช้จ่ายในการเลือกตั้งของผู้สมัครแต่ละคน เดิมประเมินให้คนละไม่เกิน 21 ล้านบาท แต่ครั้งนี้คาดว่าจะเพิ่มขึ้นเป็น 37 ล้านบาทต่อคน